CELEX: 32016D2004
Language: lv
Date: 2016-11-14 00:00:00
Title: Komisijas Īstenošanas lēmums (ES) 2016/2004 (2016. gada 14. novembris), ar kuru groza Īstenošanas lēmumu 2013/780/ES, ar ko paredz atkāpi no Padomes Direktīvas 2000/29/EK 13. panta 1. punkta ii) apakšpunkta attiecībā uz tādiem Quercus L., Platanus L. un Acer saccharum Marsh. zāģmateriāliem bez mizas, kuru izcelsme ir Amerikas Savienotajās Valstīs (izziņots ar dokumenta numuru C(2016) 7181)

16.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 308/62
            
         KOMISIJAS ĪSTENOŠANAS LĒMUMS (ES) 2016/2004
   (2016. gada 14. novembris),
   ar kuru groza Īstenošanas lēmumu 2013/780/ES, ar ko paredz atkāpi no Padomes Direktīvas 2000/29/EK 13. panta 1. punkta ii) apakšpunkta attiecībā uz tādiem Quercus L., Platanus L. un Acer saccharum Marsh. zāģmateriāliem bez mizas, kuru izcelsme ir Amerikas Savienotajās Valstīs
   
      
         (izziņots ar dokumenta numuru C(2016) 7181)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punkta otro ievilkumu,
   tā kā:
   
               (1)
            
            
               Direktīvā 2000/29/EK ir paredzēti aizsardzības pasākumi pret augiem vai augu produktiem kaitīgu organismu ievešanu Savienībā no trešām valstīm. Komisijas Īstenošanas lēmuma 2013/780/ES (2) 1. pants paredz atkāpi no Direktīvā 2000/29/EK paredzētajiem aizsardzības pasākumiem un pilnvaro dalībvalstis līdz 2016. gada 30. novembrim atļaut Quercus L., Platanus L. un Acer saccharum Marsh. zāģmateriālu bez mizas, kuru izcelsme ir Amerikas Savienotajās Valstīs, ievešanu to teritorijā bez fitosanitārā sertifikāta, ja vien šāda koksne atbilst minētā īstenošanas lēmuma pielikumā izklāstītajiem noteikumiem.
            
         
               (2)
            
            
               Komisijas Īstenošanas lēmums (ES) 2015/893 (3) nosaka prasības attiecībā uz tādu Platanus L. un Acer spp. zāģmateriālu bez mizas ievešanu Savienībā, kuru izcelsme ir trešās valstīs. Šīs prasības uzskata par nepieciešamām Savienības teritorijas fitosanitārajai aizsardzībai no Anoplophora glabripennis (Motschulsky), un atkāpes no tām nevarētu uzskatīt par pamatotām. Tāpēc uz šo sugu zāģmateriāliem bez mizas Īstenošanas lēmumā 2013/780/ES paredzētā atkāpe vairs nebūtu jāattiecina.
            
         
               (3)
            
            
               Dalībvalstu Komisijai periodiski iesniegtās informācijas gaismā var secināt, ka, lai nepieļautu kaitīgo organismu ievešanu Savienībā, pietiek ievērot Īstenošanas lēmuma 2013/780/ES pielikumā noteiktos īpašos nosacījumus. Dalībvalstīm šie nosacījumi būtu joprojām jāpiemēro attiecībā uz Quercus L. zāģmateriāliem bez mizas, kuru izcelsme ir Amerikas Savienotajās Valstīs. Novērtējot Amerikas Savienoto Valstu iesniegto tehnisko informāciju, secināms, ka Īstenošanas lēmuma 2013/780/ES 2. panta 3. punktā minētās lapkoku zāģmateriālu kameržāvēšanas sertifikācijas programmas darbība ir efektīva.
            
         
               (4)
            
            
               Tāpēc atļauja izmantot atkāpi attiecībā uz Quercus L. zāģmateriāliem bez mizas, kuru izcelsme ir Amerikas Savienotajās Valstīs, būtu jāpagarina līdz 2026. gada 31. decembrim, lai izvairītos no nevajadzīgiem tirdzniecības traucējumiem attiecībā uz šo koksni.
            
         
               (5)
            
            
               Tādēļ Īstenošanas lēmums 2013/780/ES būtu attiecīgi jāgroza.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2013/780/ES grozījums
   Īstenošanas lēmumu 2013/780/ES groza šādi:
   
               1)
            
            
               lēmuma 1. pantu aizstāj ar šādu:
               “1. pants
               Atkāpjoties no Direktīvas 2000/29/EK 13. panta 1. punkta ii) apakšpunkta, dalībvalstis ir tiesīgas atļaut ievest to teritorijā tādus Quercus L. zāģmateriālus bez mizas, kuru izcelsme ir Amerikas Savienotajās Valstīs un uz kuriem attiecas viens no minētās direktīvas V pielikuma B daļas I iedaļas 6. punktā iekļautajiem KN kodiem un aprakstiem, bez pievienota fitosanitārā sertifikāta, ja vien šāda koksne atbilst šā lēmuma pielikumā izklāstītajiem nosacījumiem.”;
            
         
               2)
            
            
               lēmuma 3. pantā vārdus “2016. gada 30. novembrim” aizstāj ar vārdiem “2026. gada 31. decembrim”.
            
         2. pants
   Adresāti
   Šis lēmums ir adresēts dalībvalstīm.
   
      Briselē, 2016. gada 14. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2013. gada 18. decembra Īstenošanas lēmums 2013/780/ES, ar ko paredz atkāpi no Padomes Direktīvas 2000/29/EK 13. panta 1. punkta ii) apakšpunkta attiecībā uz tādiem Quercus L., Platanus L. un Acer saccharum Marsh. zāģmateriāliem bez mizas, kuru izcelsme ir Amerikas Savienotajās Valstīs (OV L 346, 20.12.2013., 61. lpp.).
   
      (3)  Komisijas 2015. gada 9. jūnija Īstenošanas lēmums (ES) 2015/893 par pasākumiem, kas veicami, lai novērstu Anoplophora glabripennis (Motschulsky) ievešanu un izplatīšanos Savienībā (OV L 146, 11.6.2015., 16. lpp.).